От днес съдиите по вписвания при Районен съд – Стара Загора стават четирима.

Днес, 14.12.2020г., г-жа Елена Христова подписа акт за встъпване в длъжност „Съдия по вписванията“ в Районен съд – Стара Загора в присъствието на и. ф. председателя на съда, съдия Милена Колева, която я приветства и й пожела здраве, успехи и удовлетворение от бъдещата й работа в съда.

Г-жа Христова е работила като съдия по вписванията в Районен съд – Раднево през последните 17 години. Със заповед на Министъра на правосъдието г-жа Десислава Ахладова г-жа Елена Христова беше преместена от Районен съд – Раднево в Районен съд – Стара Загора.